Halomonas sp002966495

Halomonas sp002966495https://gtdb.ecogenomic.org/ (starší názov, t.j. názov kmeňa: GFAJ-1) je druh baktérie z rodu Halomonas.

Ide o extrémofilnú baktériu, ktorá bola izolovaná zo superslaného a alkalického jazera Mono v centrálnej Kalifornii.

Dňa 2. decembra 2010 ohlásili jej objav na tlačovej konferencii v NASA. Všetky (zatiaľ známe) formy života na Zemi sú zložené z uhlíka, vodíka, dusíka, kyslíka, fosforu a síry. Objavili sa domnienky, že táto baktéria je výnimočná v tom, že vo svojej DNA má namiesto fosforu arzén (tieto domnienky zatiaľ neboli potvrdené). Objav tejto baktérie, ak sa ukáže pravdivý, posilňuje dlhotrvajúcu predstavu, že prípadný život na iných planétach by mohol mať odlišné chemické zloženie od života na Zemi. Na výskum sa však čoskoro po uverejnení zniesla kritika zo strany vedeckej verejnosti.http://www.foxnews.com/scitech/2010/12/08/nasa-defends-alien-findings-despite-criticism  NASA Defends "Alien" Findings Despite Criticishttp://www.slate.com/id/2276919 "This Paper Should Not Have Been Published"

Baktéria bola izolovaná americkou geobiologičkou Felise Wolfeovou-Simonovou.

 Zdroj 


Externé odkazy 
 A Bacterium That Can Grow by Using Arsenic Instead of Phosphorus - pôvodná práca  v  Science - abstrakt (anglicky)
 Článok NASA - NASA-Funded Research Discovers Life Built With Toxic Chemical  (anglicky)

 Referencie 

Kategória:Halomonadaceae